kardosdrur/scandi-wiki huggingface dataset:
Alkaloid

Alkaloider er en gruppe naturligt forekommende organiske stoffer, sekundære metabolitter, der ud over carbon og hydrogen indeholder nitrogen og produceres i mange organismer som bakterier, svampe, planter og dyr. Mange forskellige kemiske strukturer er repræsenteret blandt alkaloiderne, der også kan bestå af oxygen og svovl, sjældnere af chlor, brom eller fosfor. Nogle syntetiske stoffer af lignende struktur betegnes også som alkaloider. Ordet er dannet ud fra "alkali" (base), og i begyndelsen brugte man det som navn for alle kvælstofholdige baser, (som i dag kaldes aminer). De kan udtrækkes med syre (som regel bruger man saltsyre eller svovlsyre, men man kan også bruge organiske syrer som maleinsyre eller citronsyre).

Mange alkaloider er toksiske for andre organismer eller er farmakologisk virksomme. Selv om mange alkaloider er giftige (f.eks. stryknin og coniin ), bliver andre ofte brugt som en del af en naturmedicin, som rusmiddel eller i forbindelse med etniske ritualer. Eksempler er det lokalbedøvende og stimulerende kokain, det psykedeliske psilocin, de stimulerende stoffer koffein, theobromin og nikotin, de bedøvende og smertestillende stoffer opium, morfin og kodein, det antibakterielle berberin, anticancer-stoffet vincristin, det blodtryks-hævende reserpin og det blodkar-åbnende vincamin. Selv om et alkaloid kan have en meget specifik molekylær måde at påvirke den menneskelige organisme, kan det fysiologiske respons være kompliceret. Hvis man indtager et alkaloid igennem munden, starter det fysiologiske respons ofte med en bitter smag.

Klassificering af alkaloider 

Man klassificerer almindeligvis alkaloiderne efter en molekylær forløber i den organisme, som danner stoffet. Når man ikke kender nok til syntesen af et alkaloid, grupperer man det i stedet efter indholdet af velkendte dele af dets struktur (f.eks. kaldes opiaterne somme tider for "fenantrener"), eller efter de planter, man kender alkaloidet fra. Når man får mere viden om stoffet, ændres grupperingen, sådan at den afspejler den nye viden, og oftest dannes navnet på grundlag af de biologisk vigtige aminer, der spiller en væsentlig rolle i syntesen af stoffet.

Grupperinger 
 Pyridingruppen: piperin, coniin, trigonellin, arekaidin; guvacin; pilokarpin; cytisin; nikotin; spartein.

 Tropan gruppen: atropin, kokain, hygrin, ecgonin, pelletierin.

 Quinolingruppen: kinin, stryknin, brucin, veratrin, cevadin

 Isoquinolingruppen: opiaterne (morfin, kodein, tebain, papaverin, narkotin, narcein), hydrastin, berberin

 Phenethylamingruppen: MDMA, amfetamin, metamfetamin, meskalin, efedrin, cathinon

 Indolgruppen:
 Tryptaminer: DMT, NMT, psilocybin, serotonin
 Ergoliner: ergotiske alkaloider (ergin, ergotamin, lyserginsyre, osv.), LSD
 Carboliner: harmin, yohimbin, reserpin, emetin

 Puringruppen:
 Xanthiner: koffein, theobromin, theofyllin

 Terpenoidgruppen:
 Aconitumalkaloider: aconitin
 Steroider: solanin

 Betainer: muskarin, kolin, neurin

Lægemidler
Flavonoid

Flavoner eller Flavonoider er en gruppe kemiske stoffer, som findes naturligt i frugter, grøntsager, teer, vine, nødder, frø, og rødder. Det er polyfenoliske stoffer med 15 kulstofatomer, som sidder i 2 benzenringe, der forbindes af en række med tre kulstofatomer:

C6 – C3 – C6 systemet

De betragtes ikke som egentlige vitaminer, men flavonoider har en række vigtige, ernæringsmæssige virkninger. Man har beskrevet denne evne som ”modificering af biologiske reaktioner”. De fleste virker som antioxidanter og en del har egenskaber, der kan bekæmpe betændelsestilstande. 
  

Flavonoider inddeles ofte I 5 (eller 6) undergrupper:

 Flavonoler: 
 Quercitol findes i Almindelig Rude (Ruta graveolens), Almindelig Boghvede (Fagopyrum esculentum) og Almindelig Hyld (Sambucus nigra)
 Kaempferol findes i Almindelig Hyld (Sambucus nigra), Alexandrinersennes, Ager-Padderok (Equisetum arvense), Døvnælde (Lamium album), Slangeurt (Polygonum bistorta).

 Flavoner: (almindeligvis i urteagtige familier f.eks. Læbeblomst-familien (Lamiaceae), Skærmblomst-familien (Apiaceae), Kurvblomst-familien (Asteraceae)).
 Apigenin findes i Vild Selleri (Apium graveolens) og Persille (Petroselinum crispum). 
 Luteolin findes i Ager-Padderok (Equisetum arvense)

 Flavanoner: F.eks. Hesperetin, Naringenin, Eriodictyol 
 Flavan-3-ols: Catechin, Gallocatechin, Epicatechin, Epigallocatechin, Epicatechin 3-gallat, Epigallocatechin 3-gallat, Theaflavin, Theaflavin 3-gallat, Theaflavin 3'-gallat, Theaflavin 3,3' digallat, Thearubiginer 

 Antocyanidiner: Antocyanidin er lange forbindelser, som består af glykosidiske antocyaniner. Næst efter klorofyl er antocyaniner den vigtigste gruppe af plantefarvestoffer, som kan ses af det menneskelige øje.

 Isoflavonoider: Stoffer med en begrænset udbredelse i planteriget, nemlig mest hos Ærteblomst-familien (Fabaceae).

Eksterne links 
 Det amerikanske landbrugsministeriums database over flavonoid indholdet i fødevarer  (PDF-fil)
 Flavonoider (kemi) 
 Cornell-universitets nyheder om kakao 
 Bioflavonoids 

Kemiske forbindelser
Biokemi
Montpelier

Montpelier er hovedstad i den amerikanske delstat Vermont. Byen har  indbyggere, hvilket gør den til den mindste delstatshovedstad i USA. Byen er administrativt centrum i det amerikanske county Washington County.

Montpelier er kendt for den årlige Green Mountain Film Festival, som byen har været vært for siden 1997. Montpelier er den eneste delstatshovedstad i U.S.A., der ikke har en filial af fastfood-kæden McDonalds.

Referencer

Eksterne henvisninger 

 Montpelier Vermont Official City Website
 Green Mountain Film Festival Official Website 

Byer i Vermont
Richmond (Virginia)

Richmond er hovedstad i den amerikanske delstat Virginia. Byen blev grundlagt i 1637, men fik først status som by i 1737. I 1779 blev byen delstatshovedstad. Byen er opkaldt efter den engelske by Richmond, nær London, nu en del af London.

Byen har  indbyggere. Med forstæder anslås indbyggertallet til 1.260.029

Richmond var fra 1861 til 1865 hovedstad i Amerikas Konfødererede Stater.

Referencer

Eksterne henvisninger
Olympia (Washington)

Olympia er hovedstad i den amerikanske delstat Washington. Byen har  indbyggere og er administrativt centrum i det amerikanske county Thurston County.

Referencer 

Byer i Washington
Brasiltræ-slægten

Brasiltræ-slægten  (Caesalpinia) er en planteslægt, der er udbredt i Afrika, Sydøstasien og – især – i Sydamerika. Med undtagelse af en enkelt kinesisk-japansk art er det udelukkende tropiske arter. Her nævnes nogle få, der har økonomisk betydning.

 Brasiltræ (Caesalpinia echinata)
 Påfuglebusk (Caesalpinia pulcherrima)
 Indisk Rødtræ (Caesalpinia sappan)

Træet afgiver en rød farve, og det røde træ anvendes desuden i snedkerarbejde og til violinbuer.

Ærteblomst-familien
Charleston (West Virginia)

Charleston er hovedstad i den amerikanske delstat West Virginia. Byen har  indbyggere og er administrativt center i det amerikanske county Kanawha County.

Referencer

Eksterne henvisninger 

Byer i West Virginia
Madison (Wisconsin)

Madison er hovedstad i den amerikanske delstat Wisconsin. Byen har  indbyggere og er administrativt centrum for det amerikanske county Dane County.

Referencer 

Byer i Wisconsin
Cheyenne (Wyoming)

Cheyenne er hovedstad i den amerikanske delstat Wyoming, navngivet efter de indfødte amerikanske Cheyenne stammer. Byen har  indbyggere og er Wyomings største. Byen er administrativt centrum for det amerikanske county Laramie County.

Referencer

Eksterne henvisninger 

 

Byer i Wyoming
Thorsager

Thorsager er en mindre by på Djursland med , beliggende i Thorsager Sogn, ca. 6 kilometer nord for Rønde. Byen ligger i Syddjurs Kommune og hører til Region Midtjylland.

Thorsager er specielt kendt for sin kirke, Thorsager Kirke, der er Jyllands eneste rundkirke. Den stammer fra omkring år 1200.

Faciliteter 
Thorsager Forsamlingshus har plads til 120 gæster.

Eksterne henvisninger 

 Thorsager Bylaug 
 Thorsager-Bregnet-Feldballe Sogne

Kilder 

Byer i Syddjurs Kommune
Hemicellulose

Hemicellulose er en blanding af polysaccharider med variabel sammensætning, som findes i planters cellevægge. I visse plantefrø tjener de også som opbevaringssted for kulhydrater.

Stoffet er opbygget over en struktur af bl.a.:

 Arabinoxylaner
 Glukomannaner
 Xylaner 
 Xyloglukaner

Det indeholder desuden forskellige monosaccharider, som oftest har en fælles kerne bestående af en xylosekæde med b -1,4-binding som f.eks.:

 Arabinose
 Galaktose
 Glukose
 Mannose
 Xylose

Biologi
Kulhydrater
Biokemi
Organiske forbindelser
Keratin

Keratin (Hornstof) er et fiberdannende protein, som er rigt på cystein. Stoffet udgør hoveddelen af:

 hår og pels
 skæl
 fjer
 fuglenæb
 kløer (omfattende negle og hove)
 dyrs horn
 barder

Keratinmolekyler er skrueformede og fiberagtige. De snor sig om hinanden og danner på den måde tråde, som kaldes hornfilamenter. Disse proteiner indeholder en høj procentdel af svovlholdige aminosyrer, som nævnt, mest cystein, der danner disulfidbindinger mellem de enkelte molekyler. Det skaber en ret stiv, men dog bøjelig struktur.

Når noget keratiniserer, bliver det forhornet. Det gælder f.eks. hudceller → overhud, hårsække → hår og neglebånd → negle.

Biologi
Materialer
Aspektorienteret programmering

Aspektorienteret programmering (AOP) er en teknik, som implementerer hensyn, der går på tværs i objektorienterede (OO) systemer. AOP kan altså ikke stå alene og erstatte OO, men i stedet supplere, der hvor OO er svag.

Et eksempel på noget der med fordel lader sig implementere med aspekter er det tværgående hensyn til logning.

I AOP laver man først et aspekt, som indeholder det kode, der skal udføres alle de steder aspektet skal virke. Aspektet bindes herefter compile time til de rigtige steder i OO-koden med en søgemekanisme. I modsætning til OO ligger informationen om, hvem der skal udføre aspektet ikke spredt ude i klasserne – det er trukket ud i et tværgående aspekt, hvilket gør det nemmere at overskue og vedligeholde systemet.

Modenhed 
De pt. (okt. 2004) mest udbredte AOP-implementationer til Java er: AspectJ, JBoss AOP og Spring AOP, men de har stadigt lav modenhed. Det forventes at der i løbet af ca. 5 år kommer en standard for AOP til Java, og at AO herefter vil gå hånd-i-hånd med OO-modellerering i fremtidigen.

Programmering
Runtime

Begrebet runtime anvendes i it-teknisk sammenhæng og betyder: tid, der går, mens computerprogrammet kører. På dansk bruges begreberne kørselstidspunktet og runtime ofte synonymt.

Se også
compile time
build time

Implementation af programmeringssprog
Brasiltræ

Brasiltræ (Caesalpinia echinata) er et træ, der tilhører ærteblomst-familien. Det fik sit navn af portugisiske opdagelsesrejsende i Sydamerika. Navnet stammer ifølge Johan Lange fra malajisk hvor det betegner en anden rød træsort, muligvis det nærtstående Sappantræ (Caesalpinia sappan). Brasiltræets hjemland, Brasilien, er opkaldt efter træet. Brasiltræ er også kendt som Pau-Brasil eller Pau-de-Pernambuco.

Hjemsted
Arten vokser i det østlige Brasilien (i nærheden af Lagoa Santa), hvor den indgår i løvfældende skov på sedimentbjergarter, ofte som "mata taboleiro" (højsletteskov). Det er en højtliggende form af kystlandets "mata seca", dvs. et tørt karstlandskab på fritliggende kalk.

Anvendelse
Plantens røde ved har været brugt som et meget efterspurgt farvestof (brazilin). Rødtræ af denne type hørte til det træ, som tugthusfanger før i tiden filede til pulver i fx Tugt-, Rasp- og Forbedringshuset på Christianshavn. Arbejdet er, lige som lueforgyldning, meget usundt og fangerne blev syge deraf. I dag er arten stærkt truet, og botanikerne vil end ikke oplyse, hvor man finder den.

Kilde 
 Johan Lange: Ordbog over Danmarks Plantenavne

Ekstern henvisning 
 Se billeder af Brasiltræet  

Nytteplanter fra Amerika
Træer
Farveplanter
Trafalgar Square

Trafalgar Square er en plads i det centrale London. Navnet er til minde om Slaget ved Trafalgar (1805), en britisk flådesejr i Napoleonskrigene.

Midt på pladsen står Nelson's Column, en høj søjle med Lord Nelson på toppen. Det var Lord Nelson, der ledede den britiske flåde under slaget ved Trafalgar.

Navnet skulle oprindeligt have været King William the Fourth's Square (Kong William IVs plads), men George Ledwell Taylor foreslog navnet Trafalgar Square.

Eksterne links 
 Webcam, der viser Trafalgar Square 

Torve og pladser i Westminster
Veje i London
Unitarisk Kirkesamfund

Unitarisk Kirkesamfund er den eneste nuværende danske unitariske menighed, stiftet under navnet Det fri Kirkesamfund i 1900, under det nuværende navn siden 1992. I 1908 blev en af kirkesamfundets ledere, Mary Westenholz (moster til Karen Blixen), ekskluderet af Folkekirken på grund af sit unitariske engagement, og kirkesamfundet har siden været frikirke.

Menighedens kirkebygning, Unitarernes Hus, er tegnet af arkitekt Carl Brummer og åbnede i 1927 på Østerbrogade (nuværende Dag Hammarskjölds Allé) i København efter et indsamlingsarbejde, der blandt andet omfattede klaverkoncerter med Nina Grieg.

Præster 
Det fri Kirkesamfund havde følgende præster:
 1900-1918 Uffe Birkedal
 1918-1965 Thorvald Kierkegaard

Efter 1965 har menigheden benyttet lægprædikanter.

Referencer

Eksterne henvisninger 
 Unitarerne i Danmark

Unitarisme
Østerbro
Metaldehyd

Metaldehyd, egentlig "metacetaldehyd" (meta- + acet- +aldehyd), er en farveløs og giftig polymer (cyklisk tetramer) af ethanal (acetaldehyd). Man kan fremstille metaldehyd ved at polymerisere acetaldehyd. Det gør man oftest ved tilsætte saltsyre under afkøling. 

Metaldehyd anvendes bl.a. som fast brændstof ("tørsprit").

Aldehyder
Plastisk sprængstof

Plastisk sprængstof er en fællesbetegnelse for en række forskellige blandingssprængstoffer, der er plastiske, dvs. formbare i lighed med marcipan. Et plastisk sprængstof kan fx bestå af 77% hexogen og 23% aromatiske nitroforbindelser, samt evt. små mængder nitroglycerin.

Sprængstoffer
Trotyl

Trotyl eller 2,4,6-trinitrotoluen (TNT) (IUPAC-navn: 2-methyl-1,3,5-trinitrobenzen) er en organisk forbindelse med sumformlen C7H5N3O6, hvilket også kan skrives som C6H2(NO2)3CH3.

Trinitrotoluen kan fremstilles ved nitrering af toluen. Toluen er lettere at nitrere end benzen, idet tilstedeværelsen af methylgruppen letter substitutionen. Da methylgruppen er orto-para-dirigerende ved elektrofil aromatisk substitution, dannes næsten udelukkende 2,4,6-trinitrotoluen. Stoffet er mindre giftigt end nitroforbindelserne af benzen.

TNT er ret simpelt, sikkert og billigt at fremstille, det har en lav friktions- og stødfølsomhed, er kemisk bestandigt og sikkert at håndtere. Det er et effektivt sprængstof og har derfor fået udstrakt anvendelse til bomber, granater, miner og torpedoer.

Sprængkraften af kerne- og brintbomber sammenlignes med sprængkraften af trotyl. Hiroshimabomben havde således en sprængkraft på 15 kilotons (kt) trotyl, mens de største brintbomber, der kendes i dag, svarer til mere end 50 Mt trotyl. De største konventionelle bomber under 2. verdenskrig indeholdt omkring fem tons trotyl.

Se også 
 TNT-ækvivalent

Eksplosive kemikalier
Kvælstofforbindelser
Aromatiske forbindelser
Sprængstoffer
Jorge Amado

Jorge Amado de Faria (født 10. august 1912 i Itabuna i Bahia, Brasilien, død 6. august 2001 i Salvador, Bahia, Brasilien) var en brasiliansk forfatter. Jorge Amado var en af Latinamerikas betydeligste forfattere i det 20. århundrede og en af de få brasilianske forfattere, der har opnået at blive kendt i Danmark.

Amado har i sit forfatterskab indgående behandlet den sociale uretfærdighed i Brasilien, men han har også vist skønheden og glæden, der trods alt findes i elendigheden. Han boede i det meste af sit liv i Bahia, og det er denne del af landet med dens befolkning, han præsenterer i sit forfatterskab. Beskrivelserne er realistiske, men også med ironi og et klart politisk sigte til fordel for den fattige befolkning på venstrefløjen. 

I sin ungdom var han politisk aktiv og var fængslet i den anledning og senere deputeret i den grundlovsgivende forsamling for Brasiliens Kommunistiske Parti. Han blev også tvunget i eksil i en periode, og da han kom hjem blev han chefredaktør på en ugeavis. I 1961 blev han medlem af det brasilianske litteraturakademi.

Udgivelser på dansk 
 Gabriela – nellike og kanel (1965)
 Plantagen og Profeten (noveller i Litteratur fra Latinamaerika, redigeret af Ole Hegerlund, Anette Johansen og Jørgen Johansen, 1971)
 Pongoens drøm (novelle i Den 3. verden: undertrykkelse, frigørelse – og hvad så?, redigeret af Aase Lindum og Claus Staehlin, 1979)
 Kakao: roman (1980)
 Det store baghold (1988)

Referencer

Eksterne henvisninger 

Skønlitterære forfattere fra Brasilien
Journalister fra Brasilien
Brasilianere i 1900-tallet
Personer døde af hjertestop
Johann Gottfried Galle

Johann Gottfried Galle (født 9. juni 1812, død 10. juli 1910 i Potsdam) var en tysk astronom, mest kendt for opdagelsen af planeten Neptun 23. september 1846. Han modtog Ingenio et Arti samme år.

Eksterne henvisninger 

Astronomer fra Tyskland
Modtagere af Ingenio et arti
Tyskere i 1800-tallet
Krudttårnet

Krudttårnet er den sidste rest af Fladstrand Fæstning, der blev opført 1686-1690 for at beskytte ankerpladsen ud for det  fiskerleje, der lå, hvor Frederikshavn ligger.

Krudttårnet er i dag hjemsted for et militærhistorisk museum og er samtidigt Frederikshavns vartegn.

Tidligere var Krudttårnet frit beliggende, men det blev efterhånden omklamret af det nu nedlagte Frederikshavn Værft.

Det blev i 1974 besluttet at flytte det 4.500 tons tunge krudttårn til den nuværende placering. Transportvejen var 270 m, og turen foregik i ét stykke over 13 måneder. Flytningen er beskrevet på museet. Undervejs blev en stor vandreblok gravet fri. Den fik navnet Dynen og ligger i dag som dekoration foran Banegården i Frederikshavn.

Eksterne henvisninger

 www.kulturarv.dk
 www.kystmuseet.dk

Referencer

Bygninger, konstruktioner og anlæg i Frederikshavn
Historiske museer i Danmark
Fæstningsanlæg i Danmark
Tårne i Danmark
Fredede militæranlæg i Danmark
Museer i Region Nordjylland
Pablo Picasso

Pablo Ruiz Picasso, døbt Pablo Diego José Francisco de Paula Juan Nepomuceno María de los Remedios Cipriano de la Santísima Trinidad Ruiz y Picasso (født 25. oktober 1881 i Málaga, Spanien, død 8. april 1973 i Mougins, Frankrig) var en spansk kunstmaler, billedhugger, skulptør, gravør, bogtrykkunstner, keramiker, grafiker, plakatdesigner og stagedesigner.

Picasso anses for at være en af det 20. århundredes største malere og en af stilskaberne inden for moderne kunst. Sammen med Georges Braque grundlagde han kubismen. Picasso malede gennem sin karriere i mange forskellige stilarter og lavede også skulpturer. Kendt er hans "blå periode".

Picasso havde det svært i skolen fordi han var ordblind. De vanskeligheder var dog også med til at skabe hans malerier, idet Picasso malede tingene, som han så eller følte dem, og hans stil var uden tvivl påvirket af hans ordblindhed, siger flere.

Picassos mest berømte værk anses for at være maleriet Guernica – en afbildning af tyske flys bombning af byen Guernica under Den Spanske Borgerkrig. Picassos unikke udtryk og indflydelse på det 20. århundredes kunsthistorie har gjort hans billeder uhyre eftertragtede. Således blev maleriet Garçon à la Pipe (1905) i 2004 solgt for en rekordpris på $ 104 millioner – en pris der siden er overgået af Gustav Klimts maleri Portræt af Adele Bloch-Bauer I, der blev solgt for $ 135 millioner i 2006 og Jackson Pollocks maleri 
No. 5, 1948, der blev solgt for $ 140 millioner i november 2006.

Picassos maleri Les Demoiselles d'Avignon (Frøknerne fra Avignon) markerede med sit originale formsprog en afgørende transformation i den abstrakte billedekunst. I starten blev billedet ikke anerkendt, og kritikken var stor. Senere købte Moma (Museum of Modern Art) det og blåstemplede det. 

Der er lavet en animeret kortfilm over Picassos mest kendte maleri, Guernica.

Familieliv 
Picasso havde en række kærlighedsaffærer. Han var gift to gange og fik fire børn: Paulo, Maria, Claude og Paloma. Første ægteskab indgik han med Olga Khoklova i 1918, og de forblev gift frem til Olgas død i 1955 selvom de var separeret længe før dette. De fik en søn, Paulo. Det andet ægteskab var med Jacqueline Roque i 1961, og de forblev gift frem til Picassos død. Mellem ægteskaberne fik han datteren Maria med Marie-Thérèse Walter og børnene Claude og Paloma med Françoise Gilot.

Litteratur 

 Picasso - til alle tider / redaktør: Christian Gether ... [et al.] ; bidrag: Lotte S. Lederballe Pedersen ... [et al.]. - Ishøj, Arken, 2004.
 Picasso & kvinderne / redaktør: Christian Gether ... [et al.] ; bidrag: Andrea Rygg Karberg ...[et al.]. - Ishøj, Arken, 2008.
 Picasso - fred & frihed / redaktør: Helle Crenzien ... [et al.] ; bidrag: Lynda Morris ... [et al.]. - Humlebæk, Louisiana, 2011.
 Picasso keramik / redaktør: Helle Crenzien ... [et al.] ; bidrag: Marilyn McCully ... [et al.]. - Humlebæk, Louisiana, 2018.
 Elsket af Picasso: Kærlighedens magt / Christian Gether ... [et al.] ; bidrag: Naja Rasmussen ... [et al.]. - Ishøj, Arken, 2019.

Noter

Eksterne henvisninger 

 museo PICASSO málaga
 
 

Kommunister
Malere fra Spanien
Personer fra Málaga
Spaniere i 1800-tallet
Spaniere i 1900-tallet
Samlekortspil

Samlekortspil er en oversættelse af trading card game. Kortspil der består af samlekort. Det første samlekortspil hed Magic: The Gathering.

Samlekortspil købes i pakker af tilfældige kort, hvor hvert kort kan noget forskelligt.
Nogle kort er mere sjælden end andre, hvilket betyder at der ikke er trykt lige mange af hvert – modsat et sæt spillekort.
Det betyder, et sjældent kort som er eftertragtet kan blive handlet for store beløb.

Kortspil
Ergoterapeut

En ergoterapeut arbejder på sygehuse, plejehjem og institutioner, i dagcentre, virksomheder og skoler.

Ergoterapeuter arbejder ved hjælp af ergoterapi med  genoptræning og vejledning af syge, handicappede eller skadede patienter. Dette sker dels gennem træning i de daglige aktiviteter, som borgeren selv prioriterer højest, og dels gennem indretning af understøttende omgivelser i borgerens hjem, på arbejdspladsen og øvrige nærmiljø (f.eks. ved hjælp af ADL-tilbud).

Uddannelsen til ergoterapeut er en mellemlang videregående uddannelse (MVU), der varer 3½ år, læses på en ergo- og fysioterapeutskole (professionshøjskole) og fører frem til betegnelsen professionsbachelor i ergoterapi. Betegnelsen på engelsk er occupational therapist (bachelor in occupational therapy).

Ergoterapeuter er samlet i fagforeningen Ergoterapeutforeningen, som er medlem af Sundhedskartellet og FH (var tidligere medlem af FTF). Ergoterapeuter er endvidere underlagt Sundhedsvæsenets Patientklagenævn.

Professionens udvikling
Ergoterapeuter gik tidligere under betegnelserne arbejdsterapeut, beskæftigelsesterapeut og terapiassistent.

Uddannelsen så dagens lys for første gang i 1933 og bestod dengang af et 3-måneders kursusforløb. I 1945 blev uddannelsen forlænget til at vare 2 år i alt og i 1953 blev uddannelsen gjort 3-årig.

I 2001 omlagde Undervisningsministeriet den 3-årige uddannelse til den nuværende 3½-årige mellemlange videregående professionsbacheloruddannelse i ergoterapi (ergoterapeutuddannelsen).

Eksterne henvisninger
 UddannelsesGuidens information om uddannelsen som ergoterapeut 
 UddannelsesGuidens information om arbejdet som ergoterapeut 
 Ergoterapeutforeningen 
 Undervisningsministeriets bekendtgørelse af 30. marts 2001 om ergoterapeutuddannelsen
 Sundhedsministeriets bekendtgørelse af 22. maj 2006 om lov om autorisation af ergoterapeuter, § 58 
 Ergoterapeutuddannelsen i Danmark 
 Ergoterapeutforeningens og ergoterapeutuddannelsernes information om ergoterapeutuddannelsen 
 Studiehåndbog 2007 for Ergoterapeutuddannelsen i København
 "Dansk ergoterapi i et internationalt perspektiv" af Gunner Gamborg og Ulla Runge, 2007